Секторот за инспекциски надзор  во областа на социјалната заштита и заштита на децата при Министерството за труд и социјална политика, преку инспекторите за социјална заштита Зоран Стојанoв  со службена легитимација број 0001 и Елена Јанчева со службена легитимација број 0020, извршија вонреден инспекциски надзор над субјектот на инспекциски надзор ЈУ Центар за социјална работа Штип, со  седиште на ул.,, Партизанска ,, бр.31А Штип, застапуван од В.Д. Директорот Виктор Горгиевски и со Записник ИП1 број 16-06 од 22.02.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019,  275/2019, 302/2020, 311/2020, 163/21, 294/21, 99/22 и 236/2022), го донесе следното

**Р   Е   Ш   Е   Н   И   Е**

  Се наредува на Виктор Горгиевски Директор на ЈУ Центар за социјална работа Штип (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството, подзаконските, општите, поединечните и другите акти донесени врз негова основа, да ги преземе следните мерки  во роковите и од страна на одговорното лице:

1. Центарот , во предметот на С. А. и А. А. за малолетното дете Н.Н да води соодветна постапка и да решава за одржување на личните односи и непосредни контакти на детето со родителот кај кого не живее, со кое прецизно ќе биде определен начинот и динамиката на одржувањето на контактите на детето со родителот што е согласно член 76 и 79 од Законот за семејството.

**Рок за извршување на инспекциската мерка изнесува 10 дена од денот на приемот на Решението**

**2.** Се задолжува директорот на Центарот веднаш, а најдоцна во рок од три дена по истекот на рокот определен за извршување на инспекциските мерки, писмено да ги извести инспекторите дали е извршена инспекциската мерка определена за отстранување на констатираните неправилности и недостатоци во работата на Центарот, согласно член 334 став 4 од Законот за социјалната заштита .

Жалбата изјавена против ова решение, не го одлага неговото извршување.

**О б р а з л о ж е н и е**

  Секторот за инспекциски надзор во областа на социјалната заштита и заштита на децата при Министерството за труд и социјална политика врс основа на член 338 од Законот за социјална заштита преку инспекторите за социјална заштита Зоран Стојанoв  со службена легитимација број 0001 и Елена Јанчева со службена легитимација 0020, извршиja вонреден инспекциски надзор над субјектот на инспекциски надзор ЈУ Центар за социјална работа Штип, со  седиште на ул.,,Партизанска,, бр.31А Штип , застапуван од Директорот Виктор Горгиевски во предметот на А. А. и С.А. во постапка за регулирање на видување и за утврдената фактичка состојба составија записник ИП1 број 16-06 од 22.02.20223година.

За отстранување на утврдените неправилности и недостатоци се изрекува инспекцискa меркa со определен рок за постапување.

Врз основа на изнесеното се одлучи како во диспозитивот на ова решение.

Жалбата не го задржува извршувањето на решението согласно член 340 став 2 од Законот.

**Правна поука:** против ова решение незадоволната странка  може да се изјави жалба до Државната комисија за одлучување во втор степен од областа на инспекцискиот надзор и прекршочната постапка, во рок од 15 дена од денот на приемот на решението.

Жалбата се таксира со 250,00 денари административни таксени марки  и се поднесува во два примероци.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика на ден 22.02.2023 година под ИП1 број 16-06.

         **Инспектори за социјална заштита**

 Зоран Стојанов

 Елена Јанчева